Hej, vi er ved at lægge egetræsterrasse og mange af brædderne er  
 gøfuld af fejl. Det ligner at der mange steder er taget en stor  
 kartoffelskræller og lige skrællet et lag af, sådan at brættet  
 ikke er intakt. Leverandøren siger vi skal acceptere dette og ikke  
 tænke på op og ned side, altså om træet ligger så det smiler  
 eller ej. Vi vil gerne hane træet ligger rigtigt og mener  
 selvfølgelig at vi har købt hele brædder og vil derfor reklamere  
 over dette. Ligesom 5 fagfolk vi allerede har talt med... hvad er  
 jeres erfaring? Mvh Mie


Terrassebrædder med fejl - skal vi acceptere eller klage?
Hej Mie  
 Det er lidt svært at vurdere ud fra nogle billeder, men jeg kan godt se at der er en forskel i træet, og at det sidder lidt samme sted på brædderne?!  
 Men når det er sagt, så er der jo helt naturlige variationer i træ, og dér må man desværre nogle gange skulle acceptere en forskel i patina, årerstruktur mv.  
 Man taler normalt om, at der altid skal købes 10 % ekstra brædder ind, (end det der reelt skal lægges) så man netop har til afskæringer og frasortering, for der vil altid være nogle brædder som skiller sig lidt ud  
 Når det så er sagt, så kender jeg ikke jeres købsbetingelser, altså hvilket grundlag I har købt ud fra, og jeg kender heller ikke til projektet. Har I eksempelvis kun købt 10 brædder til en altan eller lignende, og kun fået ét ekstra bræt med, så er der ikke så meget at “rutte med”.  
 Der er ikke andet for end at fortsætte klagen, og insistere på at få pænere brædder leveret. Men det kommer som sagt an på situationen.  
 Held og lykke med det.

